पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय किसान यूनियन एकता उगराहां की ओर से 8 मई को दुकानें खुलवा संघर्ष करने का एलान किया है। जिसके लिए भाकियू की ओर से शुक्रवार को अनाउसमेंट करवा दुकानदारों को संघर्ष में शामिल होने की अपील की। भाकियू नेता हरजिंदर सिंह, जगतार सिंह ने कहा कि संयुक्त किसान मोर्चे के निर्देशों पर यूनियन की ओर से दुकानदारों की सहायता करने का फैसला किया गया है। उन्होंने कहा कि पंजाब सरकार केन्द्र सरकार के साथ मिली भगत करके पहले किसानों और अब दुकानदारों को कोरोना वायरस का डरावा देकर आर्थिक पक्ष से कमजोर कर रही है।
उन्होंने कहा कि अब कुछ दुकानें खुलने और कुछ दुकानें बंद रहने के कारण जहां दुकानदारों में बेचैनी पाई जा रही है वहीं गांवों में आते लोग भी जल्द समान खरीदने के कारण शहरों में इकट्ठ बढ़ा रहे है और सरकार लॉकडाउन कर रही है। उन्होंने कहा कि दुकानदारों को अपील की गई है कि लॉकडाउन का विरोध करते हुए यूनियन के संघर्ष में शामिल हुआ जाए। उन्होंने कहा कि यूनियन सदस्य दुकानदारों के साथ रहेंगे और यदि प्रशासन ने धक्केशाही की तो बड़ा संघर्ष किया जाएगा। इस मौके पर बलविंदर सिंह, कश्मीर सिंह, सुखविंदर सिंह, अमनदीप सिंह और अन्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn